No Querías Lastimarme

No Querías Lastimarme (בעברית: לא רצית לפגוע בי) הוא סינגל שהוקלט על ידי הזמרת-יוצרת המקסיקנית גלוריה טרווי, מתוך אלבומה התשיעי, De Película. השיר יצא לאור ב-17 בספטמבר 2013, על ידי חברת התקליטים יוניברסל מיוזיק לטין אנטרטיינמנט כסינגל השלישי מתוך האלבום.

השיר הגיע למקום הראשון במצעד שבמקסיקו, וה-16 במצעד שירי הפופ הלטיניים.

רקע וכתיבה 
השיר נכתב על ידי גלוריה טרווי, מרסלה דה לה גרזה ואנחל גבריאל והופק על ידי ארמנדו אווילה. השיר הוא מעין בלדה בסגנון הפופ הלטיני. השיר מדבר על אהבה מסוכנת בין טרווי לבן זוגה אשר לטענתה "לא רצה לפגוע בה, אלא להרוג אותה", כשם השיר עצמו ("לא רצית לפגוע בי").

עם השיר הופיעה טרווי באחת מהופעותיה, בליווי גיטרה. סרטון ההופעה הפך לוויראלי וגרף יותר מ-5.3 מיליון צפיות.

וידאו קליפ 
צילומי הווידאו קליפ של השיר החלו ב-5 באוקטובר 2013, על ידי הבמאי גוסטבו גרזון, במקסיקו סיטי. ב-14 באוקטובר פורסם הטיזר של הקליפ ביוטיוב, וב-22 באוקטובר פורסם הטיזר השני. ב-22 בנובמבר פורסם הקליפ הרשמי.

נכון לאפריל 2020, מונה הצפיות של הקליפ עומד על כ-415 מיליון צפיות.

רשימת השמעה 
 הורדה דיגיטלית

 No Querías Lastimarme" – 3:44"
 תקליטור

 No Querías Lastimarme" – 3:44"

מיקומי שיא

קישורים חיצוניים

הערות שוליים 

שירי 2013
סינגלים מ-2013
שירי גלוריה טרווי
שירים בספרדית
שירים שנכתבו על ידי גלוריה טרווי
שירים על אלימות במשפחה
שירים על כאב לב
שירים על מוות
בלדות רצח
שירי פופ לטיניים
סינגלים בהוצאת יוניברסל מיוזיק לטין אנטרטיינמנט